Anul 2021 vine cu 6 programe de finanțare pentru IMM-uri. De câți bani pot beneficia antreprenorii.
La începutul anului 2021, există 6 programe de finanțare pentru IMM. Sunt programe de finanțare pentru fermieri, pentru investiții și ajutor către HoReCa. Granturile pentru capitalul de lucru, din 2020, au ajuns cu întârziere.
Dacă nu ai apucat să profiți de programele de finanțare de la statpentru afacerea ta anul trecut, 2021 a venit cu a doua șansă.Este aceeași Mărie, cu altă pălărie. Majoritatea programelor s-au prelungit. Pentru granturile de investiții mai ai o șansă până la finalul lunii. Și IMM Invest așteaptă doritori până în vară.Daniela Pop e un antreprenor care a reușit să-și țină resort-ul turistic pe linia de plutire datorită IMM Invest. Mai așteaptă 150.000 de euro pentru capitalul de lucru."Pe partea de granturi de investiții, pentru care se mai pot depune până pe 29 ianuarie, suntem în lucru cu mai multe proiecte. Vom depune pentru o instalație de îmbuteliere apă plată. Până acum am supraviețuit din fondurile proprii. Vom depune și pe electric up.", a spus aceasta.Sunt și alte tipuri de afaceri care pot fi finanțate de programele de stat.Afli de la Răzvan, care e consultant de finanțări, că vor fi și alte ocazii, odată cu noul buget."Vom avea și un program de digitalizare, care se va acorda pentru digitalizarea întreprinderilor și avem și programul electric.up, unde întreprinderile pot aplica pentru panouri cu surse regenerabile.", a explicat Răzvan.